Merkezê Îrtîbatî û Çapemenîye yê HPGyî derheqê çalakîyanê gerîlayan de eşkerayîye daye û nê pare kerdî:
Hemleya Serkewtişî ya Egîdanê Botanî
''Herêma Kato Jîrka yê Elke ya Şirnexê Botanî de  îşxalkeranê ke warê Derîyê Qaçê de falîyetê dame kerdene hetê hêzanê ma ra gerîyayî binê kontrolî û 10ê tebaxe de ameyî pirodayene. Çalakîya sabotajî de tewr tay 6 îşxalkerî ameyî cezakerdene.  Herême de  bi tewrbîyayîşê yewîyanê nimiteyan falîyetê dame yê artêşa tirke ya îşxalkere dewam kenê.
Hemleya Şorişgêre ya Cengê Xabûrî
Hêzanê ma yê YJA  Starî 11ê tebaxe de Qilê Kato Suê yê herêma Bektorya ya Heftanînî de vera îşxlakeran çalakîya sûîqastî kerde. Çalakîye de îşxalkerêk ame cezakerdene. 12ê tebaxe de warê Girê Azadî yê Metîna de mewzîyê îşxalkeran di hetan ra bi çalakîya koordînekerdîye ya gerîlayan ameyî pirodayene. Çalakîye de tewr tay 3 îşxalkerî ameyî cezakerdene, yew mewzî û yew çeka bombaeştişî ameyî îmhakerdene û mewzîyêke zî ameye derbkerdene. Medyaya şerê taybetî yê dewleta tirke vat 3 gerîlayê ma şehîd bîyî la nê xeberî raşt nêyî. 12ê tebaxe xeta Qaşûra ya Metîna de têgêrayîşê helîkopteran qewimîya. Badê mudaxaleyê hêzanê ma helîkopeterî ke derb girewt herême ra peyser ancîya.
Hemleya Şorişgêre ya Bazanê Zagrosî
12ê tebaxe de îşxalkeranê ke waşt ver bi tunelanê şerî yê warê Girê Sorî yê Avaşînî aver şirê hetê hêzanê ma ra ameyî pirodayene. Çalakîye de tewr tay îşxalkerêk ame cezakerdene. 13ê tebaxe de îşxalkeranê ke waşt hêrişê tunelanê şerî yê warê Werxelê bikerî hetê hêzanê ma ra pê çekanê ferdîyan mesafeyo nêzdî ra ameyî pirodayene. Çalakîye de tewr tay 2 îşxlakerî ameyî cezakerdene.  Îşxalkeran xeylêk madeyê teqayîşî xo dima verda û remayî.
Bombardumanî
11 tebaxe herêma Bektorya ya Heftanînî pê obusan ameye bombardumankerdene. 12ê tebaxe dewê  Êdînê, Dêşîşê û Seraru yê qezaya Kanî Masî ya Amedîye pê helîkoperanê hêrişî ameyî bombardumankerdene. Warê Tabûrê Ereban, Banîsta û Mervanosî yê herêma Avaşînî de têgêrayîşê helîkopteran qewimîya û warê Werxelê tunelê şerî pê çekanê giranan, gazanê axûyînan û madeyanê teqayîşî ameyî bombardumankerdene. Herême ser o têgêrayîşê Droneyan dewam keno. Reyna warê Tîya Tyî ya Zapî de têgêrayîşê helîkopteran qewimîya.
Nê hêrişan de vînîbîyayeyê ma çîn ê.''
